Venäjän ja Turkin välinen pattitilanne leviää jalkapalloon - siirtokielto
Venäjän ja Turkin välinen pattitilanne leviää jalkapalloon
Maanantai 30.11.2015 klo 14.30 Venäjä kieltää jalkapalloseurojaan hankkimasta turkkilaisia pelaajia.
Liverpoolin Nathaniel Clyne ja Rubin Kazanin Gökdeniz Karadeniz taistelemassa pallosta Eurooppa-liigan ottelussa. Turkkilalainen Karadeniz on edustanut Rubinia vuodesta 2007 lähtien. (AP)
Käskyn on toimittanut seuroille Venäjän urheiluministeri Vitali Mutko. Hankintakielto koskee tammikuun siirtoikkunaa. Mutkon mukaan jo entuudestaan venäläisseuroja edustavat turkkilaispelaajat jatkavat pelaamista sopimustensa loppuun, mutta niitä ei uusita. Venäjän urheiluministeriö on kehottanut venäläisiä seuroja myös peruuttamaan vuodenvaihteen tienoille suunnitellut harjoitusleirit Turkkiin. Sen sijaan 2018 MM-kisojen rakennustöitä tekevät turkkilaisyritykset saavat jatkaa tehtäviään normaalisti. Venäjän ja Turkin sanasota johtuu viime viikolla Turkin ilmatilassa alasammutusta venäläiskoneesta. Lähde: BBC SAMI PILVINEN sami.pilvinen@Iltalehti.fi - Suomen suurin uutispalveluilmedia.fi